বঙ্গবন্ধু নিহত হওয়ার পর ৪৩ বছর পেরিয়ে গেছে। ইতিহাসের নিরিখে এটা খুব বড় সময় না হলেও বাস্তবতার দিক থেকে অনেক দীর্ঘ সময়। সবচেয়ে বড় কথা এই দীর্ঘ সময়ে বাংলাদেশ অনেক দিন সামরিক শাসন ও অন্যান্য অপশাসনের আওতায় ছিল। এর ফলে রাজনৈতিক উদ্দেশ্যপ্রণোদিতভাবে বাংলাদেশের ইতিহাস বারবার বিকৃত হয়েছে। একাত্তরের যুদ্ধ ও স্বাধীনতা পরবর্তী বিভিন্ন প্রজন্ম এদেশের প্রকৃত ইতিহাসের অন্বেষণে রীতিমত দ্বিধাগ্রস্ত। কাজেই বঙ্গবন্ধুর বায়োপিক নির্মাণ প্রকল্পটি জাতীয় স্বার্থেই অত্যন্ত অপরিহার্য। যা প্রকৃত ইতিহাস স্বাধীনতা পরবর্তী প্রজন্মের কাছে তুলে ধরবে। এরপর যে কাজটি করা দরকার সেটি হলো, বাংলাদেশের মুক্তিযুদ্ধ ও মুক্তিযুদ্ধের ইতিহাস নিয়ে কয়েক পর্বের একটি চলচ্চিত্র নির্মাণ। এবং এ কাজটি সরকারিভাবেই করা বাঞ্ছনীয়।